วันนี้ไปทานอาหารไกลบ้านเลยค่ะ เพราะได้ voucher จากวงในนั่นเอง ได้ฤกษ์ไปใช้สักที เข้าไปภายในร้านตกแต่งเป็นแบบฉบับของ Franchise ของฝรั่งเศส โทนสีแดง น้ำตาล เทา ร้านน่านั่งดีค่ะ บรรยากาศก็ดี ระหว่างรอวันนี้มีพาเด็กๆ ไปด้วย พนักงานก็จะเอาที่ระบายสีมาให้เล่นค่ะ ดีจัง ใส่ใจรายละเอียดลูกค้าดี มาชมดีกว่าค่ะว่าสั่งอะไรไปบ้าง

- Chicken Wings ปีกไก่ทอด ราคา 195 บาท สั่งมาให้เด็กๆ ทานเล่น หมดลงอย่างรวดเร็ว
- Caesar Salad ซีซาร์สลัด ราคา 195 บาท สั่งแบบเล็กไปค่ะ ก็อร่อยเลยค่ะ ผักสดมาก กรอบดี
- Salmon Steak แซลมอนสเต๊ก ราคา 390 บาท ขอบอกว่าแซลมอนชิ้นโตมากมาย สดอร่อย กริลมากำลังดี
- Hippo Classic Burger ฮิปโปคลาสสิคเบอร์เกอร์ ราคา 320 บาท เริ่มอิ่มแล้วค่ะ ดีนะที่เมนูนี้ไม่ค่อยผ่านสำหรับแหม่มค่ะ รู้สึกว่าเนื้อจะมีกลิ่นเล็กน้อยค่ะ
- Hippp French Crepes ฮิปโปเฟร้นซ์เครป ราคา 250 บาท อันนี้อร่อยดีค่ะ แต่แหม่มว่าราคาจะแพงไปสักหน่อยนะ คงจะขายไอเดียไป
- Warm Chocolate Cake วอร์มช็อคโกแลตเค้ก ราคา 190 บาท เมนูนี้ชอบค่ะ ลาวาอร่อยดี ต้องทานต้องร้อนๆ อุ่นๆ นะคะถึงจะอร่อย
รวมๆ แล้ว ผ่านค่ะ บรรยากาศดี พนักงานบริการดีมาก มาดูแลตลอด รู้สึกประทับใจ ส่วนรสชาติอาหารส่วนใหญ่ก็อร่อยค่ะ ยกเว้นเมนูเดียวสำหรับแหม่ม ใครที่ชอบอาหารสไตส์ฝรั่งเศสก็มาลองชิมกันได้นะคะ ยังมีอีกหลายเมนูให้เลือกเลยค่ะ
Hippopotamus Grill Restaurant สาขา Mega Bangna
ที่อยู่ : อาคาร ชั้น 1 เมกาบางนา ถนนบางนา-ตราด ตำบลบางแก้ว อำเภอบางพลี สมุทรปราการ โทรศัพท์ 02-105-2029 วันและเวลาเปิดปิดทำการ : เปิดทุกวัน เวลา 11.00 - 23.00 น.
การเดินทาง Hippopotamus Grill Restaurant สาขา Mega Bangna :
ใช้ถนนบางนา-ตราด มุ่งหน้าจังหวัดชลบุรี ผ่านห้างเซ็นทรัล บางนา ตรงไปก่อนถึงทางด่วนบางพลี-สุขสวัสดิ์ จะมีสะพานกลับรถเพื่อเข้าเมกาบางนา หรือใช้ทางด่วนบูรพาวิถีมุ่งหน้าจังหวัดชลบุรี ใช้ทางออกบางแก้ว (ม.รามคำแหง 2) จากนั้นขึ้นสะพานกลับรถเข้าสู่เมกาบางนา ส่วนแหม่มนั่งรถเมล์สาย 206 (บางคัน) ไปค่ะ